ರಂಗಸ್ವಾಮಿ ಮೂಕನಹಳ್ಳಿ

ರಂಗಸ್ವಾಮಿ ಮೂಕನಹಳ್ಳಿ (ಜನನ : ೧೮-೦೫-೧೯೭೫) ಯವರು ಒಬ್ಬ ಅಂಕಣ ಬರಹಗಾರರು. ಇವರು ಸಾಮಾನ್ಯ ಜನರಲ್ಲಿ ಹಣಕಾಸಿನ ಸಾಕ್ಷರತೆ ಬೆಳೆಸಬೇಕು ಎನ್ನುವ ಹಂಬಲದಿಂದ ಹಣಕಾಸು ಮತ್ತು ಆರ್ಥಿಕತೆಯ ಕುರಿತು ಬರೆಯಲು ಶುರು ಮಾಡಿದರು. ಇವರ ಅಂಕಣ ಕನ್ನಡಪ್ರಭ ಡಾಟ್ ಕಾಮ್ ನಲ್ಲಿ ಕಳೆದ ಹತ್ತು ವರ್ಷದಿಂದ ಪ್ರಕಟವಾಗುತ್ತಿದೆ (೨೦೧೬ ರ ವರದಿಯಂತೆ). ಇವರ ಬರಹಗಳಿಂದ ಇವರು ಹಣಕ್ಲಾಸು ರಂಗಸ್ವಾಮಿ ಎಂದು ಗುರುತಿಸಲ್ಪಟ್ಟಿದ್ದಾರೆ. ಹಣಕಾಸು , ಆರ್ಥಿಕತೆಯ ಜೊತೆಗೆ ಬೇರೆ ದೇಶಗಳ ಗಾದೆಗಳು, ಪ್ರವಾಸಿ ಲೇಖನಗಳು, ಪ್ರೇರಣಾದಾಯಿ ಕಥೆಗಳನ್ನೂ ಬರೆಯುತ್ತಾರೆ.https://publictv.in/tag/rangaswamy-mookanahalli/https://kannada.oneindia.com/topic/rangaswamy-mookanahalli ಇವರು ೨೦೧೪ ರಲ್ಲಿ ಯೂರೋಪಿಯನ್ ಒಕ್ಕೂಟದ ಸದಸ್ಯ ದೇಶವಾದ ಸ್ಪೇನ್‍ನ ನಾಗರೀಕತ್ವವನ್ನು ಪಡೆದುಕೊಂಡಿದ್ದಾರೆ.

ಹಿನ್ನೆಲೆ
ಇವರು ತುಮಕೂರು ಜಿಲ್ಲೆಯ ಸಿರಾದಲ್ಲಿ ೧೮-೦೫-೧೯೭೫ ರಂದು ಜನಿಸಿದರು. ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ಸಿರಾ ತಾಲೂಕಿನ ಹೊಸೂರು ಗ್ರಾಮದಲ್ಲಿ ಮುಗಿಸಿ, ಮಾಧ್ಯಮಿಕ ಶಿಕ್ಷಣವನ್ನು ಬೆಂಗಳೂರಿನ ಪೀಣ್ಯದಲ್ಲಿನ ಸರಕಾರಿ ಶಾಲೆಯಲ್ಲಿ ಕಲಿತರು. ನಂತರ ವಿವೇಕಾನಂದ ಕಾಲೇಜಿನಲ್ಲಿ ಕಾಮರ್ಸ್‌ ವಿಭಾಗದಲ್ಲಿ ಓದಿ ಬೆಂಗಳೂರು ವಿಶ್ವವಿದ್ಯಾಲಯದಿಂದ ಕಾಮರ್ಸ್‌ ಪದವಿ ಪಡೆದರು. ತಮ್ಮ ೨೩ನೇ ವಯಸ್ಸಿನಲ್ಲಿ ಕೆಲಸದ ಮೇರೆಗೆ ದೇಶವನ್ನು ತೊರೆದು ದುಬೈ ಸೇರಿದರು. ದುಬೈನಲ್ಲಿ ಮೂರು ತಿಂಗಳ ಕೆಲಸದ ನಂತರ ಸ್ಪೇನ್‌ ದೇಶದ ಬಾರ್ಸಿಲೋನಾ ನಗರದಲ್ಲಿ ೨೦೧೭ ರವರೆಗೆ ವಾಸವಿದ್ದರು. ಈ ಮಧ್ಯೆ
೨೦೦೧ ರಲ್ಲಿ ಇಂಗ್ಲೆಂಡ್‌ನ ಚಾರ್ಟರ್ಡ್‌ ಇನ್‌ಸ್ಟಿಟ್ಯೂಟ್‌ ಆಫ್‌ ಇಂಟರ್ನಲ್‌ ಆಡಿಟರ್ಸ್‌ ಸಂಸ್ಥೆಯ ಮೂಲಕ ಸರ್ಟಿಫೈಡ್‌ ಇಂಟರ್ನಲ್‌ ಆಡಿಟರ್‌ ಪದವಿಯನ್ನು ಪಡೆದರು. ಇದರ ಜೊತೆಗೆ ಪ್ರಮಾಣಿತ SAP FICO ಕನ್ಸಲ್ಟೆಂಟ್‌ ಮತ್ತು ಫೈನಾನ್ಸಿಯಲ್‌ ಕನ್ಸಲ್ಟೆಂಟ್‌ ಕೂಡ ಆಗಿದ್ದಾರೆ. ವೃತ್ತಿ ಹಾಗೂ ಪ್ರವೃತ್ತಿಯ ಸಲುವಾಗಿ ಇಲ್ಲಿಯವರೆಗೆ ೬೯
ದೇಶಗಳನ್ನ ಸುತ್ತಿದ ಇವರು, ಸದ್ಯಕ್ಕೆ ಮೈಸೂರಿನಲ್ಲಿ ತಮ್ಮ ತಾಯಿ , ಹೆಂಡತಿ ಮತ್ತು ಮಗಳ ಜೊತೆಯಲ್ಲಿ ವಾಸವಿದ್ದಾರೆ.

ಸಾಹಿತ್ಯ ಕೃಷಿ
ರಂಗಸ್ವಾಮಿಯವರು ವೃತ್ತಿಪರ ಬರವಣಿಗೆ ಶುರು ಮಾಡಿದ್ದು ೨೦೧೮ ರಿಂದ. ಅಲ್ಲಿಯವರೆಗೆ ನಿಯತಕಾಲಿಕೆಗಳಲ್ಲಿ ಬಿಡಿ ಲೇಖನಗಳನ್ನು ಬರೆಯುತ್ತಿದ್ದರು. ಇಲ್ಲಿಯವರೆಗೆ
೧೩೫೦ ಕ್ಕೂ ಹೆಚ್ಚು ಪ್ರಕಟಿತ ಬರಹಗಳು ಇವರ ಹೆಸರಿನಲ್ಲಿದೆ ಹಾಗೂ ೩೫ ಕೃತಿಗಳನ್ನು ರಚಿಸಿದ್ದಾರೆ.https://www.headlinekarnataka.com/news/News-View/4176/barcelona-memories-column-by-rangaswamy-mookanahalli ಇವರು ದೂರದರ್ಶನ, ಆಲ್‌ ಇಂಡಿಯಾ ರೇಡಿಯೋ, ಎಫ್‌ಎಂಗಳು, ಕಾಲೇಜು ಮತ್ತು ಬಿಸಿನೆಸ್‌ ಸ್ಕೂಲ್‌ಗಳಲ್ಲಿ ಅತಿಥಿ ಪ್ರಾಧ್ಯಾಪಕರಾಗಿ ಹಲವಾರು ಉಪನ್ಯಾಸಗಳನ್ನು ನೀಡಿದ್ದಾರೆ.https://kannada.oneindia.com/news/india/trump-cutting-import-duty-is-no-big-favour-to-india-economist-rangaswamy-mookanahalli-opinion-442379.html ಇವರ ದಿನಕ್ಕೊಂದು ಕಿವಿಮಾತು, ೧೨೭೯ ದಿನದಿಂದ ಸತತವಾಗಿ  ನಡೆದುಕೊಂಡು ಬಂದಿದೆ. 

ಇವರು  ಜಿ.ಆರ್‌. ಅಕಾಡೆಮಿಕ್‌ ಫೌಂಡೇಷನ್‌ ಮತ್ತು ಅನನ್ಯ ಮೂಕನಹಳ್ಳಿ ಫೌಂಡೇಷನ್‌ಗಳ ಮೂಲಕ ಸಮಾಜಮುಖಿ ಕಾರ್ಯದಲ್ಲಿ ತೊಡಗಿಸಿಕೊಂಡಿದ್ದಾರೆ. ಇವರು ಡಾ .ಟಿ ಆರ್ ಅನಂತರಾಮು ವಿಜ್ಞಾನ ಪ್ರತಿಷ್ಠಾನದಲ್ಲಿ ಸೆಕ್ರೆಟರಿಯಾಗಿಯೂ ಸಹ ಕಾರ್ಯ ನಿರ್ವಹಿಸುತ್ತಿದ್ದಾರೆ.

ಕೃತಿಗಳು
 ಹಣಕ್ಲಾಸು
 ಝಣ ಝಣ ಹಣ
 ವಿತ್ತ ಜಗತ್ತು
 ವಿತ್ತ ಜಗತ್ತಿನ ವರ್ತಮಾನ
 ಜಾಗತಿಕ ವಿತ್ತ ಲೋಕ
 ಸ್ಪ್ಯಾನಿಷ್ ಗಾದೆಗಳು
 ಸ್ಪ್ಯಾನಿಷ್ ಪ್ರೊವೆರ್ಬ್ಸ್
 ವಿತ್ತ ನೋಟ
 ಮಕ್ಕಳಿಗೂ ಬೇಕು ಹಣಕ್ಲಾಸು
 ಮೋದಿ ಮತ್ತೊಮ್ಮೆ
 ಲಾಕ್ ಡೌನ್
 ಬಾರ್ಸಿಲೋನಾ ನೆನಪುಗಳು
 ಮೆಮೆಮೊರಿಸ್ ಆಫ್ ಬಾರ್ಸ
 ಬದುಕಿಗೊಂದು ಆಶಾಭಾವ
 ಮನಿ ಮನಿ ಎಕಾನಮಿ
 ಪಿಂಚ್ ಆಫ್ ಪ್ರಪಂಚ
 ಸುರೇಶ್ ಮೂನ (ಬಯೋಗ್ರಪಿ )
 ಹಣಕ್ಲಾಸು -೨
 108 ಡೈಲಿ ಮನಿ
 ಷೇರು ಸಾಮಾಜ್ಯ
 ನಾನೆಂದಿಗೂ ಸೋಲುವುದಿಲ್ಲ ಸೋತರದು ನಾನಲ್ಲ!
 ಷೇರು ಮಾರುಕಟ್ಟೆ
 ಹಣ ಹಣಿ
 ಸಿರಿವಂತಿಕೆಗೆ ಸರಳ ಸೂತ್ರಗಳು
 ಹಣ ಏನಿದು ನಿನ್ನ ವಿಚಿತ ಗುಣ!
 ಬದುಕಿಗೊಂದು ಭರವಸೆ
 ಎಂಟು ಹಣಕ್ಲಾಸು ನಿಯಮಗಳು
 ಲಕ್ಷಾಧಿಪತಿಯ ಗುಣಲಕ್ಷಣಗಳು
 ಗಳಿಕೆ ಉಳಿಕೆ ಹೂಡಿಕೆ
 #ಬದುಕುಸುಂದರ
 ಅಪ್ಪನ ಹಾದಿ
 ಸಣ್ಣ ಉದ್ದಿಮೆಗಳನ್ನು ಕಟ್ಟುವುದು ಹೇಗೆ?
 ಈ ಹಣಕಾಸು ತಪ್ಪುಗಳನ್ನು ನೀವು ಮಾಡಬೇಡಿ!
 ಜಪಾನಿನಲ್ಲಿ ರಂಗ
 ಡೆತ್‌ ಫೋಲ್ಡರ್‌

ಅಂಕಣಗಳು
 ಹಣಕ್ಲಾಸು -ಕನ್ನಡಪ್ರಭಡಾಟ್ ಕಾಮ್ - ಪ್ರತಿ ಗುರುವಾರ ಇಂದಿಗೂ ಪ್ರಕಟವಾಗುತ್ತಿದೆ.
 ಹಣಹಣಿ - ವಿಜಯ ಕರ್ನಾಟಕ ಮನಿ - ಪ್ರತಿ ಭಾನುವಾರ ಪ್ರಕಟವಾಗುತ್ತಿದೆ.
 ವಿಶ್ವರಂಗ - ವಿಶ್ವವಾಣಿಯಲ್ಲಿ ಪ್ರತಿ ಮಂಗಳವಾರ ಪ್ರಕಟವಾಗುತ್ತಿದೆ.
 ರಂಗಸ್ಥಳ _ ಪ್ರತಿ ಶನಿವಾರ , ಪ್ರವಾಸಿ ಪ್ರಪಂಚದಲ್ಲಿ ಪ್ರಕಟವಾಗುತ್ತಿದೆ.
 ಸಂಪತ್ತಿನ ಸವಾಲ್ - ಕೋಲಾರ ಪತ್ರಿಕೆಯಲ್ಲಿ ಪ್ರತಿ ಬುಧವಾರ ಪ್ರಕಟವಾಗುತ್ತಿದೆ.
 ಗ್ಲೋಬಲ್ ಗಾದೆಗಳು - ಕೋಲಾರ ಪತ್ರಿಕೆಯಲ್ಲಿ ಪ್ರತಿ ಗುರುವಾರ ಪ್ರಕಟವಾಗುತ್ತಿದೆ.

ಹಿಂದಿನ ಅಂಕಣಗಳು
 ಬಾರ್ಸಿಲೋನಾ ನೆನಪುಗಳು
 ವಿಚಕ್ಷು
 ರಂಗನೋಟ
 ಡೈಲಿ ಮನಿ
 ಝಣ ಝಣ ಹಣ
 ಆರ್ಥಿಕರಂಗ

ಉಲ್ಲೇಖಗಳು

ಬಾಹ್ಯ ಕೊಂಡಿ
 https://www.kannadaprabha.com/author/rangaswamy-mookanahalli
 https://vishwavani.news/author/rangaswamy-mookanahalli/
 https://travp.org/
 https://youtube.com/playlist?list=PLfc_wzS9UjPwXVZ3ZxNRD1NEm7mHMn6Kb&si=u_TLtkFwG-kYCApS

ವರ್ಗ:ಅಂಕಣಕಾರರು
ವರ್ಗ:ವ್ಯಕ್ತಿಗಳು
ವರ್ಗ:ಲೇಖಕರು